**ΣΥΜΦΩΝΗΤΙΚΟ ΣΥΝΕΡΓΑΣΙΑΣ**

**στο πλαίσιο του έργου …….**

Το παρόν συμφωνητικό συνεργασίας συντάσσεται μεταξύ των ακόλουθων μερών:

**Αφενός**

1. Του Αριστοτελείου Πανεπιστημίου Θεσσαλονίκης - Ειδικού Λογαριασμού Κονδυλίων Έρευνας (ΕΛΚΕ-ΑΠΘ), που εδρεύει στην Πανεπιστημιούπολη Θεσσαλονίκης, κτίριο ΚΕΔΕΑ επί της 3ης Σεπτεμβρίου και εκπροσωπείται νόμιμα από τον Αν. Καθηγητή Ευστράτιο Στυλιανίδη, Αντιπρύτανη Έρευνας και Διά Βίου Εκπαίδευσης και Πρόεδρο της Επιτροπής Ερευνών και Διαχείρισης του ΕΛΚΕ, καλούμενο εφεξής «Δικαιούχο»

**και**

**αφετέρου**,

2. του ……[*πλήρες όνομα, εθνικότητα, αριθμός ταυτότητας ή διαβατηρίου]*, Επιστημονικού Υπεύθυνου του έργου «……..».

Ο Επιστημονικός Υπεύθυνος του έργου είναι *[κάτοχος διδακτορικού διπλώματος με αναγνωρισμένο ερευνητικό έργο / ομότιμος καθηγητής του Α.Π.Θ. /πρώην μέλος ΔΕΠ του ΑΠΘ, το οποίο έχει συνταξιοδοτηθεί*] και αναλαμβάνει καθήκοντα Επιστημονικού Υπεύθυνου δυνάμει της διάταξης του άρθρου 50 παρ. 3 του ν. 4485/2017 και των ειδικότερων προϋποθέσεων που καθορίζονται στον Οδηγό Διαχείρισης και Χρηματοδότησης του Δικαιούχου, όπως ισχύει.

Τα προαναφερθέντα μέρη συμφώνησαν να συνάψουν το παρόν συμφωνητικό συνεργασίας και αποδέχονται πλήρως τις διατάξεις, τους όρους και τις προϋποθέσεις που καθορίζει.

Αναπόσπαστα μέρη του παρόντος Συμφωνητικού Συνεργασίας αποτελούν τα κάτωθι:

1. Η Απόφαση της Επιτροπής και Διαχείρισης του ΕΛΚΕ ΑΠΘ για την έγκριση του έργου «…».
2. Έγκριση υλοποίησης του έργου από τον Διευθυντή του Τομέα καθηγητή …. και τον Πρόεδρο του Τμήματος καθηγητή ….., όπου θα υλοποιηθεί το έργο.

**ΟΡΟΙ ΚΑΙ ΠΡΟΫΠΟΘΕΣΕΙΣ**

αρθρο 1 — αντικειμενο

Το παρόν συμφωνητικό συνεργασίας καθορίζει τα δικαιώματα και τις υποχρεώσεις του Επιστημονικού Υπεύθυνου για το έργο «……….».

ΑΡΘΡΟ 2 — ΒΑΣΙΚΑ ΔΙΚΑΙΩΜΑΤΑ ΤΟΥ ΕΠΙΣΤΗΜΟΝΙΚΟΥ ΥΠΕΥΘΥΝΟΥ

Ο Δικαιούχος δεσμεύεται:

1. να λαμβάνει όλα τα απαραίτητα μέτρα για την εφαρμογή των αρχών που εμπεριέχονται στην Ευρωπαϊκή Χάρτα του Ερευνητή και στον Κώδικα Δεοντολογίας για την απασχόληση Ερευνητών, ιδίως όσον αφορά τις συνθήκες εργασίας και τις διαφανείς διαδικασίες συμμετοχής στο έργο με αντικειμενικά κριτήρια και να εξασφαλίζει ότι ο Επιστημονικός Υπεύθυνος και όλοι οι ερευνητές και οι τρίτοι που συμμετέχουν στο έργο διαθέτουν πλήρη γνώση όλων αυτών,
2. να παρέχει στον Επιστημονικό Υπεύθυνο αντίγραφο της απόφασης έγκρισης του έργου,
3. να εκπληρώνει όλες τις υποχρεώσεις που απορρέουν από την απόφαση έγκρισης του έργου,
4. να εγγυάται την επιστημονική ανεξαρτησία του Επιστημονικού Υπεύθυνου, ιδίως όσον αφορά τη δυνατότητα του τελευταίου:
	1. να κάνει χρήση του προϋπολογισμού για την επίτευξη των επιστημονικών στόχων του έργου,
	2. να έχει την εξουσιοδότηση να δημοσιεύει επιστημονικά άρθρα ως κύριος συγγραφέας καθώς και να περιλαμβάνει στις δημοσιεύσεις τα ονόματα όλων εκείνων των ατόμων που έχουν συμβάλει ουσιαστικά στην υλοποίηση του έργου,
	3. να προετοιμάζει τις επιστημονικές εκθέσεις του έργου,
	4. να επιλέγει και να έχει την εποπτεία των υπολοίπων μελών της ομάδας του έργου σύμφωνα με τους στόχους της έρευνας και τις συνήθεις πρακτικές διαχείρισης του Δικαιούχου,
	5. να έχει πρόσβαση στον κατάλληλο χώρο και εγκαταστάσεις για τη διεξαγωγή της έρευνας,
5. να παρέχει - κατά την υλοποίηση της δράσης - υποστήριξη στον Επιστημονικό Υπεύθυνο και στα υπόλοιπα μέλη της ομάδας του έργου όσον αφορά την υποδομή, τον εξοπλισμό, τα δικαιώματα πρόσβασης, τη διαχείριση των δικαιωμάτων πνευματικής ιδιοκτησίας, την προστασία των αποτελεσμάτων και όλες τις υπηρεσίες που είναι απαραίτητες για τη διεξαγωγή της έρευνας,
6. να υποστηρίζει τον Επιστημονικό Υπεύθυνο και να παρέχει βοήθεια σε διοικητικά θέματα, κυρίως όσον αφορά:
	1. τη διαχείριση του έργου,
	2. την εφαρμογή των συνήθων πρακτικών διαχείρισης του Δικαιούχου,
	3. τη λογιστική καταχώριση των δαπανών του έργου,
	4. την κατάρτιση οικονομικών εκθέσεων και αναφορών,
7. να ενημερώνει τον Επιστημονικό Υπεύθυνο άμεσα για τυχόν γεγονότα ή περιστάσεις που ενδέχεται να επηρεάσουν την υλοποίηση της συμφωνίας επιχορήγησης.

ΑΡΘΡΟ 3 — ΒΑΣΙΚΕΣ ΥΠΟΧΡΕΩΣΕΙΣ ΤΟΥ ΕΠΙΣΤΗΜΟΝΙΚΟΥ ΥΠΕΥΘΥΝΟΥ

Ο Επιστημονικός Υπεύθυνος δεσμεύεται:

1. να τηρεί τους κανόνες που περιλαμβάνονται στην απόφαση της Επιτροπής Ερευνών και Διαχείρισης του ΕΛΚΕ ΑΠΘ για την έγκριση του έργου,
2. να εφαρμόζει τις συνήθεις πρακτικές διαχείρισης του Δικαιούχου σύμφωνα με τον Οδηγό Διαχείρισης Έργων, τον Οδηγό Προμηθειών, τον Οδηγό Χρηματοδότησης Ερευνών, τον Κώδικα Δεοντολογίας και τον Οδηγό Μεταφοράς Τεχνολογίας του Δικαιούχου,
3. να εποπτεύει την υλοποίηση του έργου,
4. ότι έχει την αποκλειστική ευθύνη για την ορθή υλοποίηση και πιστοποίηση του φυσικού αντικειμένου του έργου, τη σκοπιμότητα των δαπανών που συνδέονται με την εκτέλεση του φυσικού αντικειμένου του έργου καθώς και για την ποιότητα και ποσότητα των αγαθών και υπηρεσιών που απαιτούνται για την επιτυχή υλοποίησή του.
5. να υποβάλει έγγραφο τεκμηριωμένο αίτημα προς τον Προϊστάμενο της Μονάδας Οικονομικής και Διοικητικής Υποστήριξης του Δικαιούχου για όλες τις δαπάνες που συνδέονται με την υλοποίηση του φυσικού αντικειμένου του έργου
6. να παρακολουθεί το οικονομικό αντικείμενο του έργου και να υποβάλει αιτήματα πραγματοποίησης δαπανών σύμφωνα με τους κανόνες νομιμότητας, επιλεξιμότητας και σκοπιμότητας και μόνο κατά την περίπτωση που το έργο διαθέτει υπόλοιπο στις κατηγορίες του προϋπολογισμού, σε βάρος των οποίων γίνονται οι δαπάνες αυτές,
7. να έχει την πλήρη ευθύνη για την επιλογή και την αξιολόγηση των συνεργατών και προμηθευτών που συμμετέχουν στην υλοποίηση του έργου, τηρουμένων όλων των σχετικών κανόνων δημοσιότητας, όπως των διαδικασιών για την απασχόληση προσωπικού και την ανάθεση δημοσίων συμβάσεων,
8. να ακολουθεί τις υποδείξεις του Δικαιούχου για την έγκαιρη πραγματοποίηση των απαιτούμενων διορθωτικών ενεργειών σε περίπτωση που προκύψουν μη επιλέξιμες δαπάνες,
9. να επιστρέφει τα χρήματα στο έργο με απόφαση του Δικαιούχου όταν με υπαιτιότητά του προκύπτουν οικονομικές επιπτώσεις στο έργο, όπως καταλογισμοί ή οικονομικές κυρώσεις,
10. να αποδέχεται, σε περίπτωση κατοχύρωσης των παραγόμενων προϊόντων διανοίας ή εκμετάλλευσης αυτών με οποιονδήποτε τρόπο, την εφαρμογή των κανόνων του Δικαιούχου που θεμελιώνουν την πολιτική του Πανεπιστημίου σχετικά με τα θέματα αυτά,
11. να αναλαμβάνει την ευθύνη κατάρτισης των επιστημονικών εκθέσεων και αναφορών και να επικουρεί στη σύνταξη των οικονομικών απολογισμών,
12. η απασχόλησή του στο έργο (πλήρης ή μερική) να είναι σύμφωνη με τα προβλεπόμενα στην απόφαση της Επιτροπής Ερευνών και Διαχείρισης του ΕΛΚΕ ΑΠΘ και το εθνικό δίκαιο,
13. να ενημερώνει αμέσως τον Δικαιούχο σχετικά με τυχόν γεγονότα ή περιστάσεις που ενδέχεται να επηρεάσουν την υλοποίηση της συμφωνίας επιχορήγησης, όπως:
14. προσωπικοί λόγοι που ενδέχεται να επηρεάσουν την υλοποίηση του έργου,
15. τυχόν αλλαγές στα δεδομένα που αποτέλεσαν τη βάση του παρόντος συμφωνητικού συνεργασίας,
16. τυχόν αλλαγές στα δεδομένα σύμφωνα με τα οποία καταρτίστηκε και χορηγήθηκε η επιχορήγηση στον Δικαιούχο,
17. να διασφαλίζει την προβολή της κοινοτικής χρηματοδότησης σε ανακοινώσεις ή δημοσιεύσεις και σε αιτήσεις για την προστασία των αποτελεσμάτων,
18. να διασφαλίζει τα δικαιώματα πνευματικής ιδιοκτησίας του δικαιούχου κατά τη διάρκεια υλοποίησης του έργου και πέραν αυτής,
19. να διαφυλάσσει την εμπιστευτικότητα των πληροφοριών,
20. να παρίσταται στους ελέγχους που διενεργούνται από Διαχειριστικές Αρχές, δευτεροβάθμια όργανα και λοιπούς ελεγκτικούς φορείς, εφόσον η παρουσία του κριθεί απαραίτητη, και να παράσχει τις αναγκαίες διευκρινίσεις, όσον αφορά την αναγκαιότητα και σκοπιμότητα κάθε δαπάνης σχετικά με την υλοποίηση του φυσικού αντικειμένου, καθώς και τυχόν επιπρόσθετο υλικό τεκμηρίωσης που θα του ζητηθεί, πέραν αυτών που έχει υποβάλει στον Δικαιούχο.

ΑΡΘΡΟ 4 — ΤΕΛΙΚΕΣ ΔΙΑΤΑΞΕΙΣ

**4.1 Ερμηνεία του Συμφωνητικού Συνεργασίας**

Η απόφαση της Επιτροπής Ερευνών και Διαχείρισης του ΕΛΚΕ ΑΠΘ για την έγκριση του έργου υπερισχύει του παρόντος Συμφωνητικού Συνεργασίας. Τυχόν διατάξεις του Συμφωνητικού Συνεργασίας που αντιβαίνουν της απόφασης έγκρισης είναι άκυρες.

**4.2 Εφαρμοστέο Δίκαιο**

Το παρόν Συμφωνητικό Συνεργασίας διέπεται από την Ελληνική Νομοθεσία.

**4.3 Επίλυση Διαφορών**

Ρητά συμφωνείται ότι αρμόδια κατά τόπο για την επίλυση τυχόν διαφοράς που μπορεί να προκύψει είναι τα δικαστήρια της Θεσσαλονίκης.

Θεσσαλονίκη, ……../……./20…..

ΥΠΟΓΡΑΦΕΣ

Για τον Δικαιούχο: Για τον Επιστημονικό Υπεύθυνο: